ניק אלדיס

**ניקולאס הארי אלדיס** (באנגלית: **Nicholas Harry Aldis**; נולד ב-6 בנובמבר 1986) הידוע יותר בשם הבמה שלו, **ניק אלדיס** הוא מתאבק אנגלי, המופיע בארגון ההיאבקות WWE, בתוכנית סמאקדאון, שבו הוא הג'נרל מנג'ר של מותג זה. הוא מוכר בעיקר בשל תקופתו בארגון ההיאבקות Total Nonstop Action Wrestling (TNA), שבו הופיע תחת שם הבמה **מגנוס** בין השנים 2008 ל-2015 ובארגון ההיאבקות National Wrestling Alliance (NWA) משנת 2017 לשנת 2022.

אלדיס ערך את הבכורה שלו בארגוני ההיאבקות העצמאיים הבריטיים בשנת 2004 לפני שחתם החוזה המקצועי הראשון שלו ב-TNA ארבע שנים לאחר מכן. במהלך שבע שנותיו בארגון זה, הוא זכה פעם אחת באליפות העולם במשקל כבד של TNA, כשהפך לאלוף הבריטי הראשון בהיסטוריה של הארגון. כמו כן, הוא זכה פעמיים באליפות הזוגות העולמית של TNA ופעם אחת באליפות הזוגות של IWGP. בנוסף, עבור תוכנית ההיאבקות ההודית, Ring Ka King, שהייתה תחת הפקתה של TNA, הוא זכה בשנת 2011 באליפות העולם במשקל כבד של RKK.

מיד לאחר עזיבתו את TNA בשנת 2015, הוא חתם בארגון ההיאבקות Global Force Wrestling (GFW), שבו הוא הפך לאלוף הגלובלי הראשון של GFW, כשמאוחר יותר תקופת כהונתו כאלוף הפכה לארוכה ביותר בהיסטוריה של אליפות זו. בשנת 2017, אלדיס חזר ל-TNA לזמן קצר, שנודע עתה בשם Impact Wrestling בשל שיתוף הפעולה שלו עם GFW, אך עזב מאוחר יותר באותה השנה. לאחר מכן, הוא חתם ב-NWA וזכה במהרה באליפות העולם במשקל כבד של NWA, חגורת אליפות שהחזיק בה פעמיים במהלך הקריירה שלו, דבר שהפך אותו למתאבק הבריטי השני שזוכה בחגורת אליפות זו (כשהראשון היה גארי סטיל). בסך הכל, אלדיס הוא ארבע פעמים אלוף עולם. אלדיס עזב את NWA בשלהי שנת 2022, כשחזר בשנת 2023 לקדנציה קצרה נוספת ב-TNA עד שעזב שוב בחודש יולי והחל לעבוד עבור ה-WWE בחודש אוגוסט.

## ביוגרפיה

ניקולאס הארי אלדיס נולד ב-6 בנובמבר 1986 בנורפוק, אנגליה. לפני שהפך למתאבק, אלדיס עסק בשחייה ובטניס, כשלאחר מכן החל לעסוק בפיתוח גוף.

## קריירת היאבקות מקצועית
### WWE (2023–היום)

באוגוסט 2023, אלדיס החל לעבוד עבור ה-WWE כמפיק מאחורי הקלעים. ב-13 באוקטובר בפרק של התוכנית *[[WWE SmackDown|סמאקדאון]]*, מנהל התוכן הראשי וראש תחום הקריאייטיב של ה-WWE, פול "טריפל H" לווק הציג את אלדיס עם תפקיד חדש שבו הוא ישמש כג'נרל מנג'ר של המותג סמאקדאון.

## חיים אישיים

אלדיס נשוי למתאבקת מיקי ג'יימס מאז 31 בדצמבר 2015. לשניים יש בן אחד בשם דונובן פטריק אלדיס אשר נולד בשנת 2014.

## אליפויות והישגים
* **הישגים בארגון ההיאבקות Championship Wrestling International – CWI**
** אליפות במשקל כבד של CWI (פעם אחת, האלוף האחרון)
* **הישגים בארגון ההיאבקות Dungeon Wrestling**
** אליפות המורשת של סטו הארט (פעם אחת)
* **הישגים בארגון ההיאבקות Global Force Wrestling – GFW**
** האליפות הגלובלית של GFW (פעם אחת)
** טורניר על האליפות הגלובלית של GFW (2015)
* **הישגים בארגון ההיאבקות National Wrestling Alliance – NWA**
** אליפות העולם במשקל כבד של NWA (פעמיים)
* **הישגים בארגון ההיאבקות New Japan Pro-Wrestling – NJPW**
** אליפות הזוגות של IWGP (פעם אחת)  - עם דאגלס ויליאמס
* **הישגים בארגון ההיאבקות North American Wrestling Allegiance – NAWA**
** אליפות טקסס של NAWA (פעם אחת)
* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-8 מתוך 500 המתאבקים הטובים ביותר לשנת 2014
** המתאבק המשתפר של השנה (2013)
* **הישגים בארגון ההיאבקות Pro Wrestling Noah**
** אליפות הזוגות של GHC (פעם אחת)  - עם סמואה ג'ו
* **הישגים בארגון ההיאבקות Ring Ka King – RKK**
** אליפות העולם במשקל כבד של RKK (פעם אחת)
** גביע העולם של Ring Ka King (2012)  - עם סקוט סטיינר, אביס, דדלי דנדה וסנג'יי דאט
* **הישגים בארגון ההיאבקות Stand Alone Wrestling – SAW**
** אליפות במשקל כבד של SAW
* **הישגים בארגון ההיאבקות Total Nonstop Action Wrestling / Impact Wrestling**
** אליפות העולם במשקל כבד של TNA (פעם אחת)
** אליפות הזוגות העולמית של TNA (פעמיים)  - עם דאג ויליאמס (1) וסמואה ג'ו (1)
** Feast or Fired (2015 - חוזה על אליפות הזוגות העולמית)
** טורניר גלובל אימפקט (2015)  - עם הקבוצה הבינלאומית (סנאדה הגדול, דרו גאלוויי, מוטה הגדול, טיגרה אונו, בראם, רוקסטאר ספוד, חויה, סנג'יי דאט ואנג'לינה לאב)
** טורניר המועמדות מספר 1 לאליפות הזוגות העולמית של TNA (2010)  - עם דזמונד וולף
** אליפות על אליפות העולם במשקל כבד של TNA (2013)
** טורניר ויילד קארד (2011)  - עם סמואה ג'ו
** אתגר אליפות אקספלושן (2011)

## קישורים חיצוניים

## הערות שוליים

קטגוריה:מתאבקים מקצוענים אנגלים
קטגוריה:מתאבקים מקצוענים אמריקאים
קטגוריה:מתאבקי Impact Wrestling
קטגוריה:אנגלים שנולדו ב-1986